RESOLUCIÓN do 27 de febreiro de 2014 pola que se dá publicidade á relación de persoas beneficiarias das axudas concedidas ao abeiro de varias ordes de convocatoria de axudas convocadas polo IGVS no ano 2013.
Instituto Galego da Vivenda e Solo — III. Outras disposicións — 14/03/2014

De conformidade co disposto no artigo 13.4 da Lei 4/2006, do 30 de xuño, de transparencia e de boas prácticas na Administración pública galega; así como no artigo 18 da Lei 38/2003, do 17 de novembro, xeral de subvencións, e no artigo 14 da Orde do 11 de xuño de 2013 pola que se convoca a concesión de subvencións para as persoas adquirentes, adxudicatarias ou promotoras individuais para uso propio de vivenda, que conten co financiamento cualificado do Plan de vivenda e rehabilitación 2009-2012, e a base 14ª da Resolución do 8 de maio de 2013, da Presidencia do Instituto Galego da Vivenda e Solo, pola que se convocan as subvencións a fondo perdido para o remate de fachadas e cubertas, rehabilitación e reconstrución de edificios e vivendas no ámbito rural, histórico e dos camiños de Santiago, procédese mediante esta resolución á publicación do extracto das axudas outorgadas polo Instituto Galego da Vivenda e Solo ao abeiro das citadas ordes e resolucións de convocatoria.
Polo exposto,
Publicar as axudas concedidas nas convocatorias publicadas no ano 2013 con cargo aos orzamentos xerais da Comunidade Autónoma de Galicia, facendo constar o seguinte:
I. Norma reguladora da convocatoria: Orde do 11 de xuño de 2013 pola que se convoca a concesión de subvencións para as persoas adquirentes, adxudicatarias ou promotoras individuais para uso propio de vivenda, que conten co financiamento cualificado do Plan de vivenda e rehabilitación 2009-2012.
a) Aplicación orzamentaria: 07.81.451B.780.1.
b) Crédito orzamentario: 250.000 €.
c) Destinatarios: aquelas persoas adquirentes, adxudicatarias ou promotoras individuais para uso propio de vivendas de protección autonómica de réxime especial ou xeral, ou adquirentes de vivendas usadas ou vivendas de prezo limitado acollidas ao sistema de financiamento para o primeiro acceso á vivenda en propiedade do Plan de vivenda e rehabilitación 2009-2012.
d) Finalidade: completar as axudas estatais destinadas a colectivos preferentes que adquiran ou promovan unha vivenda para uso propio.
e) Persoas beneficiarias, importe:
II. Norma reguladora da convocatoria: Resolución do 8 de maio de 2013, da Presidencia do Instituto Galego da Vivenda e Solo, pola que se convocan as subvencións a fondo perdido para o remate de fachadas e cubertas, rehabilitación e reconstrución de edificios e vivendas no ámbito rural, histórico e dos camiños de Santiago.
A) Actuacións no medio rural.
a) Aplicación orzamentaria: 07.81.451A.780.0.
b) Crédito orzamentario: 1.800.000 €.
c) Destinatarios: persoas físicas promotoras das actuacións que cumpran os requisitos establecidos no artigo 10 da Lei 9/2007, de subvencións de Galicia, e ademais teñan unha resolución de cualificación definitiva con data anterior ao 18 de abril de 2012 (non incluída) para as actuacións no medio rural. Así mesmo, deberán destinar a vivenda a domicilio habitual e permanente seu ou da persoa inquilina, no caso de rehabilitación para alugamento, e cumpriren os requisitos establecidos na presente convocatoria.
d) Finalidade: axudar os particulares no financiamento das obras de remate de fachadas e cubertas, rehabilitación e reconstrución de edificios e vivendas no ámbito rural, histórico e dos camiños de Santiago.
e) Persoas beneficiarias, importe:
B) Actuacións en conxuntos históricos e camiños de Santiago.
a) Aplicación orzamentaria: 07.81.451A.780.2.
b) Crédito orzamentario: 1.400.000 €.
c) Destinatarios: persoas físicas promotoras das actuacións que cumpran os requisitos establecidos no artigo 10 da Lei 9/2007, de subvencións de Galicia, e ademais teñan unha resolución de cualificación definitiva con data anterior ao 25 de abril de 2012 (non incluída) nas actuacións en conxuntos históricos e camiños de Santiago. Así mesmo, deberán destinar a vivenda a domicilio habitual e permanente seu ou da persoa inquilina, no caso de rehabilitación para alugamento, e cumpriren os requisitos establecidos na presente convocatoria.
d) Finalidade: axudar os particulares no financiamento das obras de remate de fachadas e cubertas, rehabilitación e reconstrución de edificios e vivendas no ámbito rural, histórico e dos camiños de Santiago.
e) Persoas beneficiarias, importe:
Santiago de Compostela, 27 de febreiro de 2014